Consulteu informació, com ara la configuració de la càmera i l'histograma, la geolocalització i la data.
Tiffany Antopolski
tiffany.antopolski@gmail.com
Fabiana Simões
fabianapsimoes@gmail.com

Creative Commons Share Alike 3.0

Francesc Bassas i Bullich
francesc@babu.cat 2020
Jaume Jorba
jaume.jorba@gmail.com 2020
Jordi Sagues
jsagues@gmail.com 2020
Jordi Mas
jmas@softcatala.org 2020, 2022
Miquel-Àngel Burgos i Fradeja
miquel.angel.burgos@gmail.com 2020

# Visualització de la informació d'una imatge

Les fotografies fetes amb una càmera digital es desen amb tot un seguit d'informació addicional incrustada, com per exemple la data que es van fer, els paràmetres d'exposició que es van utilitzar i, en alguns casos, fins i tot a on es va fer la fotografia.

Aquest tema us mostra com accedir a aquesta informació.

# Mostra la data a la barra d'estat

Podeu visualitzar la data que es va fer la fotografia a la barra d'estat de la part inferior de la finestra.

Per a mostrar la barra d'estat, premeu el botó de menú a l'extrem superior dret de la finestra i seleccioneu Mostra la Barra d'estat.

A continuació, premeu el botó de menú a l'extrem superior dret de la finestra Preferències i aneu a la pestanya Connectors. Aleshores, marqueu Data a la barra d'estat.

# Dades detallades de l'EXIF

La informació detallada que es desa a les fotografies digitals s'anomena Dades EXIF. La podeu visualitzar instal·lant un connector del visualitzador d'imatges.

Per a poder habilitar la funció heu d'instal·lar l'eog-plugins.

Si teniu eog-plugins instal·lat, premeu el botó de menú a l'extrem superior dret de la finestra, seleccioneu Preferències i aneu a la pestanya Connectors. Aleshores, marqueu Visualitza l'EXIF i tanqueu el diàleg.

Premeu el botó de menú a l'extrem superior dret de la finestra i seleccioneu Mostra Subfinestra lateral per a veure la configuració de la càmera quan s'ha fet la foto. Per a veure també els histogrames que mostren el balanç de color i la llum/ombra de la foto, seleccioneu Visualitza l'EXIF a la pestanya Connectors i feu clic a Preferències. Marqueu els histogrames de la llista d'Histograma que vulgueu veure .

També podeu veure la configuració de la càmera quan s'ha fet la foto a la barra d'estat. Seleccioneu Visualitza l'EXIF a la pestanya Connectors i feu clic a Preferències. Marqueu Mostra la configuració de la càmera a la barra d'estat.

# Visualització d'un mapa de localització de la fotografia

Algunes càmeres poden adjuntar la informació de geolocalització (etiquetes geogràfiques) a les fotos digitals. Les etiquetes geogràfiques són coordenades GPS (latitud i longitud) del lloc on es va fer la fotografia.

Per a poder habilitar la funció heu d'instal·lar l'eog-plugins.

Si teniu eog-plugins instal·lat, premeu el botó de menú a l'extrem superior dret de la finestra, seleccioneu Preferències i aneu a la pestanya Connectors. Aleshores, marqueu Mapa i tanqueu el diàleg.

Premeu el botó de menú a la part superior dreta de la finestra i seleccioneu Mostra Subfinestra lateral per a mostrar el mapa.

El mapa mostrarà la ubicació de la imatge si adjunta la informació de geolocalització. Moltes càmeres no l'adjunten.